b'\n_START_ARTICLE_\nTaula de dibuix\n_START_PARAGRAPH_\nUna Taula de dibuix o Tauler de dibuix \xc3\xa9s una planxa de fusta o contraplacat (tamb\xc3\xa9 met\xc3\xa0l\xc2\xb7lica o b\xc3\xa9 de pl\xc3\xa0stic) de diferents dimensions, estrictament rectangular, on es pot fixar un full de paper per fer un dibuix t\xc3\xa8cnic o art\xc3\xadstic.\n_START_SECTION_\nDibuix t\xc3\xa8cnic\n_START_PARAGRAPH_\nDins de l\'entorn del dibuix t\xc3\xa8cnic o de l\'arquitectura, substitu\xc3\xaft ara pel CAD o (DAO) i altres aplicacions inform\xc3\xa0tiques, el tauler de dibuix se li podia aplicar a les vores una T, mitjan\xc3\xa7ant la qual es podien tra\xc3\xa7ar l\xc3\xadnies rectes paral\xc2\xb7leles o perpendiculars._NEWLINE_S\'han comercialitzat taulers de dibuix de pl\xc3\xa0stic, que incorporen un sistema per a la fixaci\xc3\xb3 del paper i uns regles per tra\xc3\xa7ar l\xc3\xadnies rectes paral\xc2\xb7leles o perpendiculars, dedicats al gran p\xc3\xbablic de l\'escola t\xc3\xa8cnica o d\'aficionats._NEWLINE_El nivell m\xc3\xa9s alt de la taula de dibuix \xc3\xa9s la "taula professional" amb l\'al\xc3\xa7ada i la inclinaci\xc3\xb3 f\xc3\xa0cilment ajustables amb un contrap\xc3\xa8s i un pedal que pot ser equipada amb un parallex  com eina per dibuixar, utilitzat entre els dissenyadors i arquitectes abans de l\'arribada dels ordinadors. El parallex  \xc3\xa9s un regla de l\'amplada de la taula aguantat en cada costat per uns cables de metall, que pot lliscar a voluntat fent l\xc3\xadnies estrictament paral\xc2\xb7leles a les vores superior i inferior de la taula. Podem adaptar-hi un dispositiu que consisteix en un suport addicional d\'angle recte, que es pot girar a voluntat segons l\'angle desitjat, el que permet tra\xc3\xa7ar l\xc3\xadnies paral\xc2\xb7leles en totes direccions. _NEWLINE_En altres dispositius en lloc del regle paral\xc2\xb7lel, tenen un suport amb una mena d\'aparell articulat anomenat tecn\xc3\xadgraf que t\xc3\xa9 dos regles en angle recte (muntats sobre una r\xc3\xb2tula orientable) que es pot moure per tota la taula mantenint sempre la mateixa inclinaci\xc3\xb3.'